La part ARRENDATÀRIA- MASOVERA declara conèixer i acceptar l'estat de l'habitatge, i les parts reconeixen que l'estat de l'habitatge és aquell que, en termes generals, es desprèn de l'Annex de condicions tècniques del present contracte, disposa de cèdula d'habitabilitat i certificat d'eficiència energètica i, per tant, té plena habitabilitat i idoneïtat per servir al destí d'habitatge permanent pactat en el present contracte. La part ARRENDATÀRIA-MASOVERA es compromet a ocupar l'habitatge en el termini de tres mesos de del seu lliurament.

## SEGONA.- Durada i pròrroga del contracte

- 1. L'arrendament es concerta per un termini d'un any a comptar des de la data de signatura d'aquest contracte.
- 2. Arribat el dia del venciment del contracte, aquest es prorrogarà obligatòriament per terminis anuals i fins a assolir una durada mínima de l'arrendament de cinc anys/set anys (en funció de si l'arrendador és persona física o jurídica) , llevat que la PART ARRENDATÀRIA- MASOVERA , com a mínim amb trenta (30) dies d'antelació a la data de finalització del contracte o de qualsevol de les seves pròrrogues, la voluntat de no renovar-lo.

3. Només en el cas d'arrendadors persones físiques:
Una vegada transcorregut el primer any de durada del contracte, no procedirà la pròrroga obligatòria del contracte si la part ARRENDADORA comunica a la part ARRENDATÀRIA- MASOVERA que té necessitat de l'habitatge arrendat per destinar -lo a habitatge permanent per a ell o els seus familiars en primer grau de consanguinitat o per adopció o per al seu cònjuge en els supòsits d'una sentència ferma de separació, divorci o nul·litat matrimonial.
Per exercir aquesta potestat de recuperar l'habitatge, la part ARRENDADORA ha de comunicar per escrit a la part ARRENDATÀRIA-MASOVERA que té necessitat de l'habitatge arrendat, amb l'especificació de la causa o les causes entre les quals preveu el paràgraf anterior, almenys amb dos mesos (2) d'antelació a la data en què l'habitatge es necessiti i la part ARRENDATÀRIA-MASOVERA està obligat a lliurar la finca arrendada en aquest termini si les parts no arriben a un acord diferent.

- 4. Si arribada la data de venciment del contracte, o de qualsevol de les seves pròrrogues, una vegada transcorreguts com a mínim cinc/set anys de durada d'aquell, cap de les parts ha notificat a l'altra, almenys amb quatre mesos d'antelació a aquella data en el cas de la part ARRENDADORA i almenys amb dos mesos d'antelació en el cas de la part ARRENDATÀRIA- MASOVERA, la seva voluntat de no renovar-lo, el contracte es prorrogarà obligatòriament per terminis anuals fins a un màxim de tres anys més, tret que la part ARRENDATÀRIA-MASOVERA manifesti a la part ARRENDADORA amb un mes d'antelació a la data de finalització de qualsevol de les anualitats la seva voluntat de no renovar el contracte.
- 5. Una vegada finalitzats els cinc/set anys de durada mínima del contracte assenyalats en l'apartat segon d'aquesta clàusula, o el període de pròrroga tàcita previst en l'ante rior apartat quart d'aquesta , i acreditant una situació de vulnerabilitat social i econòmica sobre la base d'un informe o certificat emès l'últim any pels serveis socials d'àmbit municipal o autonòmic, la part ARRENDATÀRIA-MASOVERA podrà sol·licitar una pròrroga extraordinària del termini del contracte d'arrendament per un període màxim d'un any, durant el qual se seguiran aplicant els termes i les condicions establerts per al contracte en vigor, que serà acceptada obligatòriament per la part ARRENDADORA quan aquest sigui un gran tenidor, llevat que s'hagi subscrit entre les parts un nou contracte d'arrendament.